1247.

Godina **1247** (**[[Rimske brojke|MCCXLVII]]**) bila je redovna godina koja počinje u utorak u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* zima 1246/47 - Mirovni sporazum nikejskog cara [Jovana III i bugarskog Mihaila Asena I: priznata su nikejska osvajanja, Bugarska će podržavati Nikejce protiv latinskog Carigrada.
* 3. 1. - Umro je Vladislav III, markgrof Moravske i češki naslednik, takođe i vojvoda Austrije, na osnovu braka sa Gertrudom Babenberg. Nasleđuje ga brat Otokar (češki kralj 1253-78).
* 13. 1. - Građanski rat u Portugalu: Sancho II je uz pomoć kastiljskih snaga pokušao povratiti Leiriju - krajem godine napušta zemlju, a njegov brat Afonso III je praktično kralj.
* početkom godine - Sastanak tibetanskog duhovnog vođe Sakya Pandite i mongolskog princa Godana. Kaže se da je princ izlečen od ozbiljne bolesti i prihvatio budizam; Pandita će biti prenosnik mongolskog sizerenstva na Tibetu. 

* 16. 2. - Henrik Raspe, njemački antikralj, umro je od zadobijenih rana u sukobu sa Konradom IV, sinom cara Fridriha II. Dolazi do Rata za hesensko-tiringijsko nasleđe (do 1264; Tiringiju će zadržati Raspeov sestrić Henrik III od Majsena, a Hesen će postati posebna landgrofovija).

### April/Travanj &ndash; Jun/Lipanj
* 30. 4. - Ugovor iz Woodstocka je mirovni sporazum između engleskog kralja Henryja III i gwyneddskog vladara Llywelyna ap Gruffydda, koji se mora pokloniti Henryju i predati neke teritorije.
* proleće, avgust? - Pošto je isteklo primirje sa Latinima, nikejski car Jovan III nastavlja borbe, uz bugarsku pomoć - povratio je Curulon/Çorlu, Vizje/Vize, Derkos/Durusu i Midiju/Kıyıköy u Trakiji.

* maj - Spor dubrovačke i barske crkve: dubrovački kanonik Matej je došao u Bar da sprovede odluku o podvrgavanju barskog kaptola dubrovačkoj crkvi, ali nailazi na otpor ("naš gospodin kralj Uroš je nama papa!").
* maj - Umro je Richard de Bures, veliki majstor Templara, nasleđuje ga Guillaume de Sonnac (do 1250).

* 1. 6. - Ugarski kralj Bela IV daje Severinski banat i Kumaniju/Moldaviju viteškom redu Ivanovcima (→ Diploma Ivanovcima), da bi branili te zemlje, naseljavali ih i osnivali utvrde i varoši.
* 16. 6. - Gvelfi i Gibelini: Parma se pobunila protiv carske vlasti, Friedrich II, car Svetog Rimskog Carstva ubrzo stavlja grad pod opsadu.
* 16. 6. - Egipatski ajubidski sultan uzima križarima Tiberijadu.

### Jul/Srpanj &ndash; Septembar/Rujan
* 10. 7. - Umro je zagrebački biskup Stjepan Babonić (slijediće mu Filip od plemena Churla, *Fülöp Szentgróti*, 1248-62).
* jul - Giovanni da Parma je na skupu u Lionu izabran za generalnog ministra franjevaca (do 1257).
* jul - Četvrta mongolska invazija Koreje: snage na čelu sa Amukanom ulaze u zemlju.
* 17. 7. - Rekonkvista: Fernando III od Kastilje i Vitezovi Santijaga su opseli Sevillu (do novembra sledeće godine).
* 27. 7. - Karmelićani: bulom *Paganorum incursus* papa Inocent IV zvanično imenuje red kao "Braća blažene Device Marije od planine Karmel", poziva biskupe da ih ljubazno prime u dijecezama (ali zbog neprijateljstva svetovnog sveštenstva mora već u oktobru ponoviti poziv). 
* 29. 7. - Haakon IV od Norveške je okrunjen nakon 30 godina na prijestolju, pošto se izmirio s papom.

### Oktobar/Listopad &ndash; Decembar/Prosinac
* 1. 10. - Bulom *Quae honorem conditoris omnium*, papa je modificirao Pravilo svetog Alberta za karmelićane, tako da je naglašen zajednički život.
* 3. 10. - Papine pristaše su izabrale Vilima Nizozemskog za kralja Rimljana (Njemačke) nasuprot Konradu IV, sinu Fridriha II.
* 15. 10. - Snage ajubidskog egipatskog sultanata zauzimaju Askalon.

* 1. 11.? - Giovanni da Pian del Carpine se vratio s puta u Mongoliju (dogodine je imenovan za barskog nadbiskupa).

### Kroz godinu
* Prvi spomen župe sv. Ilije kod Varaždina.
* Rastislav Mstislavić (Mihajlovič) je slavonski ban 1247-48; negde u ovo vreme je osnovana Mačvanska banovina sa Rastislavom kao prvim banom.
* Papa je prebacio bosansku biskupiju iz dubrovačke pod kaločku nadbiskupiju (koja je zapravo mnogo aktivnija u Bosni, prošle godine su pokrenuli krstaški rat).
* Raimond II Trencavel se odriče prava na Utvrdu Carcassonne u korist Louisa IX od Francuske.
* Hetum I, kralj Armenskog Kraljevstva Kilikija, dogovara preko brata Sempada u Karakorumu vazalni status sa mongolskim velikim hanom Güyük Khanom.
* Pošto je umro Al-Muzaffar Ghazi, novi ajubidski emir Džazire (Mesopotamije) je Al-Kamil Muhammad (do 1260).
* Japan Kamakura perioda: prvobitni klan Miura je uništen od strane regenta šoguna Hōjō Tokiyorija, ali jedan njegov pristalica će nastaviti ime.
* Nauka i tehnologija drevne Kine: Qin Jiushao je napisao "Matematički traktat u devet delova" a Song Ci objavljuje "Sakupljene slučajeve ispravljene nepravde", prvu knjigu o forenzičkoj nauci.

## Rođenja

* Giovanni da Montecorvino, franjevački misionar u Kini († 1328)
* Rašid al-Din Hamadani, perzijski državnik, povjesničar i liječnik († 1318)
*  Juraj I. Šubić Bribirski, knez dalmatinskih gradova († 1303)

## Smrti

* 3. 1. - Vladislav III, markgrof Moravske (* ca. 1227)
* 16. 2. - Henrik Raspe, landgrof Tiringije, njemački antikralj (* ca. 1204)
* maj - Richard de Bures, veliki majstor Templara 
* 10. 7. - Stjepan Babonić, zagrebački biskup 
* 31. 8. - Konrad Mazovski, vojvoda (* ca. 1187/88)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)